text: दिल्ली सरकार के डिप्टी सीएम मनीष सिसोदिया ने सुप्रीम कोर्ट के फैसले का स्वागत किया। सिसोदिया ने केन्द्र सरकार और एलजी पर मनमानी के आरोप लगाए। उधर बीजेपी नेता महेश गिरी ने सुप्रीम कोर्ट के फैसले को केन्द्र और एलजी की जीत बताया। गिरी ने कहा कि सुप्रीम कोर्ट ने भी एलजी को दिल्ली का बॉस मान लिया है। वहीं दिल्ली की पूर्व सीएम शीला दीक्षित ने कहा कि एलजी और केजरीवाल को दिल्ली की भलाई के लिए मिलकर काम करना चाहिए।